CELEX: E2015P0025
Language: et
Date: 2015-10-23 00:00:00
Title: EFTA järelevalveameti 23. oktoobril 2015 Islandi vastu algatatud hagi (Kohtuasi E-25/15)

16.6.2016   
            
            
               ET
            
            
               Euroopa Liidu Teataja
            
            
               C 216/7
            
         EFTA järelevalveameti 23. oktoobril 2015 Islandi vastu algatatud hagi
   (Kohtuasi E-25/15)
   (2016/C 216/04)
   EFTA järelevalveamet, Rue Belliard 35, 1040 Brüssel, Belgium, keda esindavad Carsten Zatschler, Markus Schneider ja Clémence Perrin, algatas 23. oktoobril 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et jättes ettenähtud aja jooksul võtmata kõik vajalikud meetmed nõudmaks abisaajailt tagasi riigiabi, mis on kuulutatud EFTA järelevalveameti 8. oktoobri 2014. aasta otsuse nr 404/14/COL (investeerimissoodustuste kava kohta Islandil) artiklitega 2, 3, 4 ja 5 kokkusobimatuks Euroopa Majanduspiirkonna lepingu toimimisega; jättes ettenähtud aja jooksul tühistamata kõik nimetatud otsuse artikli 7 kolmandas lauses osutatud tasumata maksed ning jättes EFTA järelevalveametile ettenähtud aja jooksul esitamata kogu nimetatud otsuse artiklis 8 loetletud teabe, ei ole Island täitnud oma kohustusi, mis tulenevad järelevalveameti ja kohtu asutamise kohta sõlmitud EFTA riikide lepingu protokolli nr 3 II osa artikli 14 lõikest 3 ning otsuse nr 404/14/COL artiklitest 6, 7 ja 8;
            
         
               2.
            
            
               kohustaks Islandit kandma kulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               EFTA järelevalveamet väidab, et Island ei ole täitnud oma kohustusi, mis on sätestatud järelevalveameti 8. oktoobri 2014. aasta otsuses nr 404/14/COL investeerimissoodustuste kava kohta Islandil (edaspidi „tagasinõudmisotsus” või „otsus”).
            
         
               —
            
            
               EFTA järelevalveamet teatab, et leidis tagasinõudmisotsuses muu hulgas, et viis investeerimislepingut, mille Island oli sõlminud asjaomaste äriühingutega, sisaldasid EMP lepingu toimimisega kokkusobimatut uut riigiabi.
            
         
               —
            
            
               EFTA järelevalveamet teatab, et tagasinõudmisotsuse artikliga 6 kohustatakse Islandit võtma kõik vajalikud meetmed, et nõuda abisaajailt tagasi ebaseaduslik riigiabi, millele on osutatud otsuse artiklites 2, 3, 4 ja 5.
            
         
               —
            
            
               EFTA järelevalveamet teatab, et tagasinõudmisotsuse artikli 7 kolmanda lausega kohustatakse Islandit tühistama alates otsuse teatavakstegemise kuupäevast, s.o 8. oktoobrist 2014 abi kõik tasumata maksed.
            
         
               —
            
            
               Peale selle teatab EFTA järelevalveamet, et vastavalt tagasinõudmisotsuse artiklile 8 oli Island kohustatud esitama järelevalveametile 9. detsembriks 2014 nimetatud artiklis loetletud teabe.